Susținătorii lui Georgescu au atacat mașinile mai multor televiziuni. Unul dintre agresori a fost reținut pentru 24 de ore
Manifestația neautorizată de vineri, 10 ianuarie, a susținătorilor lui Călin Georgescu a degenerat în incidente violente, când mii de protestatari s-au adunat în fața sediului Curții Constituționale pentru a protesta împotriva deciziei de anulare a turului al doilea al alegerilor prezidențiale. Aceștia au cerut reluarea scrutinului, iar nemulțumirea lor a culminat cu atacuri asupra echipelor de jurnaliști și distrugerea unor echipamente de transmisie.